
Može li se ***[zekat](https://pitajucene.com/search/zekat/questions/ "Pretraži pitanja o zekatu")*** dati svakome ko prosi?


* 
* 
* 
* 
* 
* 
* 

 
Može li se zekat dati svakome ko prosi?

***[Zekat](https://pitajucene.com/search/zekat/questions/ "Pretraži pitanja o zekatu")*** se ne može dati svakom ko prosi, to više jer ima i onih ljudi koji imaju dovoljno, a žele još. Takvi će se na Sudnjem danu, onda kad budu prisutni svjedoci, pojaviti bez mesa na licu, Allah nas sačuvao! U hadisu se kaže: “Onaj ko prosi da bi bio još bogatiji zaslužuje vatru i imat će kaznu u onoj mjeri u kojoj bude prosio” (Muslim, 1041). Koristim se ovom prilikom da opomenem na opasnost one koji imaju dovoljno, a prose, i one koji uzimaju zekat, a nemaju na to pravo. Čovječe, akoli uzmeš zekat, a nemaš na njega pravo, ti se hraniš nečasnom zaradom! Boj se Allaha! Trebamo imati na umu Resulullahove, ﷺ, riječi: “Allah će učiniti bogatim onog ko bude smatrao da mu je On dovoljan, i učinit će zadovoljnim onog ko se sustegne od prošenja” (el-Buhari, 1427, i Muslim, 1053).


Pa ipak, ukoliko neko od tebe zatraži milostinju, i kod tebe prevlada mišljenje da je siromašan, te mu daš zekat, izvršio si obavezu i oslobodio si se odgovornosti; ako kasnije ustanoviš da on nije jedan od onih kojima pripada zekat, ne moraš zekat ponovo dati. Ovu konstataciju dokazuje predanje u kojem se kaže da je neki čovjek milostinju dao jednoj ženi ne znajući da je ona bludnica, pa se sutradan govorkalo: “Bludnici neko dade milostinju!”, a taj je rekao: “Hvala Allahu na tome!” Druge je noći isti taj čovjek milostinju dao jednom čovjeku ne znajući da je on kradljivac, te se sutradan govorkalo: “Kradljivcu neko udijeli milostinju”, a taj je rekao: “Hvala Allahu na tome!” Treće večeri on je milostinju dao čovjeku za koga nije znao da je bogat, pa se sutradan govorkalo: “Bogatom čovjeku neko dade milostinju!”, a taj je opet rekao: “Hvala Allahu na tome što sam milostinju dao bludnici, kradljivcu i bogatom čovjeku!” Bi mu rečeno: “Tvoja je milostinja primljena zato što će se bludnica, možda, sustegnuti od bluda, kradljivac od krađe, a bogati će čovjek, možda, iz toga izvući pouku i udjeljivati” (el-Buhari, 1421, i Muslim, 1022). Eto tako iskrena namjera ima ima pozitivne posljedice.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


